open-index/open-wikipedia-markdown huggingface dataset:
Peacemaker

Το **Peacemaker** είναι το όνομα διάφορων πλασματικών αντιηρώων που αρχικά εμφανιζόντουσαν σε κόμικς των Charlton Comics και αργότερα των DC Comics. Ο αρχικός Peacemaker, Κρίστοφερ Σμιθ, εμφανίστηκε για πρώτη φορά στο *Fightin' 5* #40 (Νοέμβριος 1966) και δημιουργήθηκε από τους Τζο Γκιλ και Πατ Μπουαγιέτ. Ο Σμιθ απεικονίζεται ως ένας ειρηνιστής ο οποίος είναι πρόθυμος να κάνει οτιδήποτε για να εξασφαλίσει την ειρήνη στον κόσμο. Ο χαρακτήρας περιλήφθηκε σε μια μικρή σειρά κόμικς η οποία αργότερα συνεχίστηκε αφότου η DC Comics εξαγόρασε τους χαρακτήρες των Charlton Comics. Η αναβίωση του χαρακτήρα είχε διάφορες αλλαγές, με τον Σμιθ να απεικονίζεται ως ένας βίαιος εκδικητής που κυνηγείται από φαντάσματα του παρελθόντος του. Ο Peacemaker για λίγο καιρό πρωταγωνίστησε στη δική του σειρά κόμικς και αργότερα πέθανε. Μετά από τον θάνατο του Σμιθ, ο Μίτσελ Μπλακ γίνεται ο καινούριος Peacemaker και ο Σμιθ αργότερα ανασταίνεται και γίνεται μέντορας του Χάιμε Ρέγιες / Blue Beetle.

Ο Τζον Σίνα υποδύθηκε τον Κρίστοφερ Σμιθ στην ταινία του Εκτεταμένου Σύμπαντος της DC (DCEU) *[[The Suicide Squad]]* (2021). Η απεικόνιση του χαρακτήρα βασίζεται στην εκδοχή των κόμικς της DC. Ο σεναριογράφος της ταινίας, Τζέιμς Γκαν, ξεκίνησε να εργάζεται σε μια σειρά με πρωταγωνιστή τον Peacemaker κατά τη διάρκεια της πανδημίας COVID-19. Αν και η σειρά κυκλοφόρησε το 2022 ως μέρος του DCEU, ο Peacemaker του Σίνα επέστρεψε στο Σύμπαν της DC (DCU), εμφανιζόμενος στην ταινία *[[Superman (ταινία, 2025)|Superman]]* (2025) και στον δεύτερο κύκλο του *Peacemaker* (2025).

Αν και ξεχάστηκε μετά από τη δεκαετία του 1980, η αναβίωση του Peacemaker στην τηλεοπτική σειρά επανάφερε τη δημοτικότητα του χαρακτήρα. Οι κριτικοί τόνισαν την τηλεοπτική ενσάρκωση του χαρακτήρα και η ερμηνεία του Σίνα έλαβε επαίνους. Κάποιοι επίσης σχολίασαν την αμφιφυλοφιλία της εκδοχής του Σίνα.

## Παραπομπές

Κατηγορία:Χαρακτήρες κόμικς που δημιουργήθηκαν το 1966
Κατηγορία:Υπερήρωες της DC Comics
Κατηγορία:Κόμικς που έγιναν τηλεοπτικές σειρές
Κατηγορία:Υπερήρωες ΛΟΑΤ της DC Comics
Κατηγορία:Μέλη της Ομάδας Αυτοκτονίας
Γκμίνα Ναρέφκα

Η **Γκμίνα Ναρέφκα** (πολωνικά: Gmina Narewka, ) είναι επαρχιακή γκμίνα (διοικητική περιφέρεια) στο Πόβιατ Χαϊνούφκα, στο Βοεβοδάτο Ποντλάσκιε της βορειοανατολικής Πολωνίας, στα σύνορα με τη Λευκορωσία. Έδρα της είναι το χωριό Ναρέφκα, το οποίο βρίσκεται περίπου 18 χιλιόμετρα βορειοανατολικά της Χαϊνούφκα και 51 χιλιόμετρα νοτιοανατολικά της πρωτεύουσας του βοεβοδάτου, Μπιαουίστοκ.

Η γκμίνα καλύπτει μια έκταση 339,48 χλμ2. Το 2006 ο συνολικός πληθυσμός της ήταν 4.019 κάτοικοι.

Είναι μία από τις πέντε δίγλωσσες (πολωνικά/λευκορωσικά) γκμίνα στο Βοεβοδάτο Ποντλάσκιε, που ρυθμίζεται από τον *νόμο της 6ης Ιανουαρίου 2005 για τις εθνικές και εθνοτικές μειονότητες και τις περιφερειακές γλώσσες*, ο οποίος επιτρέπει σε ορισμένες γκμίνα με σημαντικές γλωσσικές μειονότητες να εισάγουν μια δεύτερη, βοηθητική γλώσσα που θα χρησιμοποιείται σε επίσημα πλαίσια παράλληλα με τα πολωνικά.

## Παραπομπές


## Πηγές
* Επίσημα πολωνικά στοιχεία πληθυσμού 2006

Κατηγορία:Γκμίνα του Βοεβοδάτου Ποντλάσκιε
Κατηγορία:Πόβιατ Χαϊνούφκα
Κατηγορία:Δίγλωσσες κοινότητες στην Πολωνία
Κατηγορία:Γεωγραφία της Πολωνίας
Εύδης Β΄ του Τρουά

Ο **Όδων ή Εύδης Β΄**, (γαλλ.:*Odo ou Eudes II*, (απεβ. 896) από τον Οίκο των Ροβερτιδών, ήταν γιος του Εύδη Α΄ και της Βανδιλμόδης. Έγινε κόμης του Τρουά στις 25 Οκτωβρίου 877. 

## Βιογραφία
Λίγα είναι γνωστά για αυτόν τον κόμη. Του πατέρα του είχε κατασχεθεί η κομητεία του Τρουά από τον Κάρολο Β΄ τον Φαλακρό το 858, αλλά αν την ανέκτησε (γύρω στο 866) είναι αβέβαιο, όπως και οι συνθήκες του διορισμού του Εύδη Β΄. Μπορεί να την κληρονόμησε από τον πατέρα του ή να τον είχε θέσει ο βασιλιάς. Κληρονόμησε κάποιες κτήσεις στην περιοχή του Σατωντάν (Châteaudun) και ορισμένοι ιστορικοί τον έχουν αποκαλέσει αναδρομικά "κόμη του Σατωντάν".

Με καταστατικό της 25ης Οκτωβρίου 877, ο Κάρολος Β΄ ο Φαλακρός παραχώρησε το Σαούρς (Chaource) και το Τονέρ (Tonnerre), στον Εύδη Β΄. Το 879 τον διαδέχθηκε ο αδελφός του Ροβέρτος Α΄. 

## Βιβλιογραφικές αναφορές

Κατηγορία:Κόμητες της Καμπανίας (Γαλλία)
Ροβέρτος Α΄ του Τρουά

Ο **Ροβέρτος Α**', ({{land-fr|*Robert I*, απεβ. τον Οκτώβριο του 886), που ονομαζόταν *που φέρει τη φαρέτρα* (*porte-carquois*), ήταν κόμης του Τρουά. Ήταν γιος του Εύδη Α΄ κόμη του Τρουά, και της Βανδιλμόδης (*Wandilmodis*).

## Βιογραφία
Ως κοσμικός ηγούμενος του Σαιν-Λουπ (*Saint-Loup*), αναφέρεται για πρώτη φορά στις 25 Οκτωβρίου 874, όταν εμφανίστηκε σε ένα καταστατικό του Καρόλου Β΄ του Φαλακρού παραχωρώντας το Σαούρς (*Chaource*) και το Τονέρ (*Tonnerre*) στο αβαείο. Διαδέχθηκε τον αδελφό του Εύδη Β΄ μεταξύ 876 και 880. Σκοτώθηκε σε μάχη κατά των Βίκινγκς στα ανατολικά του Παρισιού και τον διαδέχθηκε ο ανιψιός του Aνταλέλμ.

## Οικογένεια
Ήταν νυμφευμένος με τη Γκιζέλα των Καρολιδών (απεβ. μεταξύ 879 και 884), κόρη του Λουδοβίκου Β΄ του *Τραυλού*, βασιλιά της Δυτικής Φραγκίας, και της Ανσγάρδης. Δεν απέκτησε απογόνους.

## Πηγές
* de Saint Phalle, Édouard. «Comtes de Troyes et de Poitiers au IXe siècle: histoire d'un double échec». Στο Christian Settipani and Katharine SB Keats-Rohan, *Onomastique et Parenté dans l'Occident médiéval* . 2000.
* Van Kerrebrouck, Patrick. *Nouvelle histoire généalogique de l'auguste maison de France, τόμ. 1: La Préhistoire des Capétiens* . 1993.

Κατηγορία:Κόμητες της Καμπανίας (Γαλλία)
Η φάλαινα (ταινία, 2022)

***Η φάλαινα*** (αγγλ.: *The Whale*) είναι αμερικανική δραματική ταινία του 2022 σε σκηνοθεσία Ντάρεν Αρονόφσκι και σενάριο Σάμιουελ Ντ. Χάντερ, βασισμένη στο ομώνυμο θεατρικό του έργο του 2012. Πρωταγωνιστούν οι Μπρένταν Φρέιζερ, Σέιντι Σινκ, Χονγκ Τσάου, Τάι Σίμπκινς και Σαμάνθα Μόρτον. Στην ταινία, ένας απομονωμένος καθηγητής Αγγλικών με σοβαρή παχυσαρκία προσπαθεί να αποκαταστήσει τη σχέση του με την έφηβη κόρη του.

*Η φάλαινα* έκανε πρεμιέρα στο 79ο Διεθνές Φεστιβάλ Κινηματογράφου της Βενετίας στις 4 Σεπτεμβρίου 2022 και είχε περιορισμένη κυκλοφορία στις Ηνωμένες Πολιτείες στις 9 Δεκεμβρίου 2022, πριν από την ευρεία κυκλοφορία στις 21 Δεκεμβρίου, από την A24. Η ταινία έλαβε πολωμένες κριτικές, αν και οι ερμηνείες του καστ (ιδιαίτερα του Φρέιζερ, του Τσάου και της Σινκ) εγκωμιάστηκαν, με τον Φρέιζερ να κερδίζει βραβείο για καλύτερο ηθοποιό στα 28α βραβεία Critics' Choice Awards, στα 80α Golden Globe Awards, τα 29α Βραβεία του Σωματείου Ηθοποιών Κινηματογράφου ενώ έλαβε υποψηφιότητα στα 76α Βραβεία Κινηματογράφου της Βρετανικής Ακαδημίας. Στην 95η απονομή των βραβείων Όσκαρ, η ταινία βραβεύτηκε με τα Όσκαρ Α΄ Ανδρικού Ρόλου και Όσκαρ Καλύτερου Μακιγιάζ και Κομμώσεων. Έχει εισπράξει πάνω από 54 εκατομμύρια δολάρια έναντι προϋπολογισμού 3 εκατομμυρίων δολαρίων.

## Παραπομπές

## Εξωτερικοί σύνδεσμοι
*
* Επίσημο σενάριο

Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες σχετικά με εκπαιδευτικούς
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ανεξάρτητες ταινίες
Κατηγορία:Αμερικανικές δραματικές ταινίες
Κατηγορία:Ταινίες παραγωγής A24
Κατηγορία:Ταινίες του 2022
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Αμερικανικές ταινίες της δεκαετίας 2020
Κατηγορία:Ταινίες με μουσική σύνθεση Ρομπ Σάιμονσεν
Έτος των Τριών Αυτοκρατόρων

Ως **Έτος των Τριών Αυτοκρατόρων** ή **Έτος των Τριών Κάιζερ** () χαρακτηρίζεται στη γερμανική ιστορία η χρονιά 1888. Το έτος θεωρείται ότι αποτέλεσε αξιομνημόνευτης σημασίας για τη Γερμανική Αυτοκρατορία, λόγω του θανάτου δύο Γερμανών Αυτοκρατόρων, ή Κάιζερ, οδηγώντας στην ταχεία εναλλαγή τριών μοναρχών μέσα σε λίγους μήνες. Οι τρεις Αυτοκράτορες που βασίλευσαν στη Γερμανία κατά τη διάρκεια αυτού του έτους ήταν ο Γουλιέλμος Α΄, ο Φρειδερίκος Γ΄ και ο Γουλιέλμος Β΄. Ο μνημονικός κανόνας "" (στα ελληνικά: «τρία οκτάρια, τρεις αυτοκράτορες») χρησιμοποιείται ακόμα και σήμερα στη Γερμανία από παιδιά και ενήλικες για να απομνημονεύουν το εν λόγω έτος.

## Υπόβαθρο
Μετά το θάνατο του Φρειδερίκου Γουλιέλμου Δ΄ το 1861, ο Γουλιέλμος Α΄ έγινε Βασιλιάς της Πρωσίας. Ως μονάρχης του Βασιλείου της Πρωσίας, που είχε βασικό ρόλο στη γερμανική ενοποίηση, κυρίως λόγω των προσπαθειών του Ότο φον Μπίσμαρκ, ο Αυτοκράτορας Γουλιέλμος Α΄ βασίλευσε στη Γερμανική Αυτοκρατορία από την ίδρυσή της στις 18 Ιανουαρίου 1871. Έζησε μέχρι τα 90 του έτη, βασιλεύοντας στην Πρωσία για 27 χρόνια και στη Γερμανία για 17 χρόνια. Ο γιος του, Διάδοχος Φρειδερίκος Γουλιέλμος, τιμήθηκε για τα στρατιωτικά του κατορθώματα που επέδειξε κατά τη διάρκεια των πολέμων που διεξήχθησαν για την ενοποίηση της Γερμανίας. Ο Φρειδερίκος ηγήθηκε στρατιωτικών σχηματισμών κατά τη διάρκεια του Δεύτερου Πολέμου του Σλέσβιχ, του Αυστροπρωσικού Πολέμου και του Γαλλοπρωσικού Πολέμου. Ο Διάδοχος Φρειδερίκος Γουλιέλμος, στις αρχές του 1888, ήταν σε ηλικία 56 ετών και είχε αποκτήσει μία σειρά από απογόνους, ανάμεσα στους οποίος ήταν ο Πρίγκιπας Γουλιέλμος. Ο Πρίγκιπας Γουλιέλμος έγινε 29 ετών τον Ιανουάριο του 1888.

## Διαδοχή
Ο Αυτοκράτορας Γουλιέλμος Α΄ απεβίωσε στις 9 Μαρτίου 1888, έχοντας βασιλεύσει για μακρά περίοδο. Στον θρόνο τον διαδέχτηκε ο γιος του, Φρειδερίκος Γουλιέλμος. Ο Φρειδερίκος Γουλιέλμος έγινε γνωστός ως Φρειδερίκος Γ΄ με την άνοδό του στο θρόνο. Πέρα από τις στρατιωτικές του επιτυχίες, ο Φρειδερίκος Γ΄ ήταν ένας φημισμένος φιλελεύθερος και παντρεμένος με την επίσης φιλελεύθερη Βρετανίδα Πριγκίπισσα Βικτώρια. Ωστόσο, την περίοδο του θανάτου του πατέρα του, ο Φρειδερίκος ήταν 56 ετών και είχε ήδη διαγνωστεί με καρκίνο του λάρυγγα. Ο Φρειδερίκος προσπάθησε ανεπιτυχώς να θεραπευτεί, ενώ εξαιτίας της ασθένειας και θεραπείας του δεν μπορούσε να μιλήσει κατά τη διάρκεια της σύντομης βασιλείας του, επικοινωνώντας μόνο με γραπτά μέσα. Ο Φρειδερίκος εκπλήρωσε ορισμένα από τα αυτοκρατορικά του καθήκοντα παρά την παρατεταμένη ασθένειά του. Ωστόσο, η βασιλεία του δεν θεωρείται ότι άφησε κάποια μόνιμη επίδραση στη Γερμανία. Πέθανε στις 15 Ιουνίου 1888, 99 ημέρες μετά από την άνοδό του στο θρόνο. Τον διαδέχτηκε ο 29χρονος γιος του Πρίγκιπας Γουλιέλμος. Σε αντίθεση με τον Φρειδερίκο Γ΄, ο Κάιζερ Γουλιέλμος Β΄ δεν ενστερνιζόταν τις φιλελεύθερες τάσεις του πατέρα του. Κατηγορήθηκε ότι οδήγησε τη Γερμανία στον Α΄ Παγκόσμιο Πόλεμο, ενώ η παραίτησή του από το θρόνο, τον Νοέμβριο του 1918, σηματοδότησε και την κατάλυση της Γερμανικής Αυτοκρατορίας.

## Παραπομπές

## Βιβλιογραφία
* 
* 
* 
* 
* 
* 
* 

Κατηγορία:Γερμανική Αυτοκρατορία
Λουπεόλη

Η **λουπεόλη** (αγγλ. *lupeol*) είναι φυσική οργανική ουσία που έχει πεντακυκλική μορφή και ως τριτερπενοειδές (-C30) φέρει μία υδροξυλική ομάδα (-ΟΗ). Απαντάται στη φύση και έχει αποδειχθεί ότι έχει πολύτιμες φαρμακευτικές χρήσεις, όπως αντικαρκινική, επουλωτική και αντιφλεγμονώδη δράση.

## Εξάπλωση
Ανευρίσκεται σε ποικιλία φυτών όπως στο μάνγκο, το είδος *Acacia visco* και το είδος *Abronia villosa*. Απαντάται επίσης στα είδη *Taraxacum spp*., των οποίων οι ρίζες αξιοποιούνταν (άγνωστο πως;) από τους αρχαίους Αιγύπτιους και Έλληνες. Απαντάται επίσης ως κύριο συστατικό στα φύλλα του *Camellia japonica*. 

Σύμφωνα με πρόσφατη μελέτη στην Ελλάδα, η λουπεόλη απαντάται σε μικρή ποσότητα και στα φύλλα της ελληνικής καστανιάς (*Castanea sativa*).

## Ολική σύνθεση
Η πρώτη ολική σύνθεση της λουπεόλης αναφέρθηκε από τον βιοχημικό *Gilbert Stork* κ.ά.

Το 2009, οι ερευνητές *Surendra & Corey* ανέφεραν μια πιο αποτελεσματική και εναντιοεκλεκτική ολική σύνθεση της λουπεόλης, ξεκινώντας από (1E,5E )-8-[(2S)-3,3-διμεθυλοξιραν-2-υλ]-2,6-διμεθυλοοκτα-1 οξικό 5-διενυλεστέρα με χρήση της πολυκυκλοποίησης.
κέντρο|800x800εσ

## Βιοσύνθεση
Η λουπεόλη σε αρκετούς οργανισμούς παράγεται βιοχημικά από εποξείδιο σκουαλενίου. Ως ενδιάμεσες σχηματίζονται σκελετοί τετρακυκλικών τριτερπενίων νταμμαράνης και μπαχαράνης. Οι αντιδράσεις καταλύονται από το ένζυμο, συνθάση της λουπεόλης.

Πρόσφατη μελέτη σχετικά με τη μεταβολομική των φύλλων του είδους *Camellia japonica* αποκάλυψε ότι η λουπεόλη παράγεται από εποξείδιο σκουαλενίου,όπου το σκουαλένιο παίζει τον ρόλο του ως πρόδρομη ένωση.

## Φαρμακολογία
Η λουπεόλη έχει πολύπλοκη φαρμακολογική δράση εμφανίζοντας αντιμικροβιακές, αντιφλεγμονώδεις, αντικαρκινικές και χημειοπροληπτικές ιδιότητες.

Μοντέλα που εκπονήθηκαν σε ζώα υποδηλώνουν ότι η λουπεόλη μπορεί να δρα και ως αντιφλεγμονώδης παράγων. Μελέτη του 1998 έδειξε ότι η λουπεόλη μειώνει το πρήξιμο άκρων σε αρουραίους κατά 39%, σε σύγκριση με 35% από τυποποιημένη ένωση ελέγχου, την ινδομεθακίνη.

Διαφορετική μελέτη βρήκε επίσης κάποια δράση της ως αναστολέας διπεπτιδυλικής πεπτιδάσης-4 και αναστολέας προλυλ ολιγοπεπτιδάσης σε υψηλές συγκεντρώσεις.

Επίσης από άλλες έρευνες φάνηκε να αποτελεί αποτελεσματικό αναστολέα σε εργαστηριακά μοντέλα καρκίνου του προστάτη και του δέρματος.

Ως αντιφλεγμονώδης παράγων, η λουπεόλη λειτουργεί κυρίως στο σύστημα ιντερλευκίνης. Η λουπεόλη μειώνει την παραγωγή IL-4 (ιντερλευκίνη 4) από τα κύτταρα Τ-βοηθού τύπου 2.

Η λουπεόλη φαίνεται να έχει αντισυλληπτική δράση λόγω της ανασταλτικής της δράσης στο κανάλι ασβεστίου του σπέρματος (*CatSper*).

Επίσης έχει αποδειχθεί ότι η λουπεόλη επιφέρει αντι-αγγειογενετικά και αντικαρκινικά αποτελέσματα μέσω της μείωσης της ρύθμισης του *TNF-alpha* και του *VEGFR-2*.

Το ευρέως γνωστό, αντιφλεγμονώδες εθνοφαρμακευτικό φυτό *Camellia japonica* περιέχει το αντιφλεγμονώδες συστατικό, λουπεόλη, στα φύλλα του.

## Δείτε επίσης
* Μπετουλίνη
* Μπετουλινικό οξύ

## Παραπομπές


Κατηγορία:Τερπένια και τερπενοειδή
Γερβέργη της Κάτω Λοθαριγγίας

Η **Γκέρμπεργκα**, γαλλ.: Gerberga, (975-1019) από τη δυναστεία των Καρολιδών, έγινε με τον γάμο της κόμισσα του Λουβέν, 

## Βιογραφία
Ήταν κόρη του Καρόλου δούκα της Κάτω Λωρραίνης (γιου του Λουδοβίκου Δ΄ του *Υπερπόντιου*, βασιλιά της Δυτικής Φραγκίας και της Γκερμπέργκας της Σαξονίας. ) Η μητέρα της ήταν η Aδελαΐδα/Αγνή του Βερμαντουά. 

## Οικογένεια
Παντρεύτηκε τον Λάμπερτ Α΄ των Ρεζινάρ, κόμη του Λουβαίν  και είχαν τέκνα:

* Ερρίκος Α'  άκμασε 1015-1038, κόμης του Λουβαίν.
* Λάμπερτ Β΄  απεβ. 1054, κόμης του Λουβαίν.
* Ματίλντα / *Μωντ*, παντρεύτηκε τον Ευστάθιο Α΄, κόμη του Μπουλόν 
* Ραινιέ / Ρεζινάρ .

## Πηγές
* 
* 

## Παραπομπές

Κατηγορία:Δυναστεία των Καρολιδών
Ταράμπτος

Η νήσος **Ταράμπτος**, γνωστή και ως **Καρύανδα** (τουρκικά: Salih *Σαλίχ*) είναι νησί του Αιγαίου βόρεια της Αλικαρνασσού. Ανήκει στην επαρχία Μούγλων της Τουρκίας. Αποτελεί δημοφιλή τουριστικό προορισμό και είναι προσβάσιμο με πλοίο από την Αλικαρνασσό. Οι λόφοι στα ανατολικά του νησιού είναι καλυμμένοι με πευκοδάσος και ελαιώνες.

Η αρχική τοποθεσία της πόλης των Καρυανδών ήταν σε αυτό το νησί πριν την μετεγκατάστασή της στην ηπειρωτική χώρα. Υπό την ονομασία Ταράμπτος, αποτελούσε μέλος της Συμμαχίας της Δήλου και αναφέρεται σε διάταγμα φόρου τιμής των αρχαίων Αθηνών που χρονολογείται το 425/4 π.Χ. Αναφέρεται επίσης σε επιγραφή που βρέθηκε στην Αλικαρνασσό και χρονολογείται το 300 π.Χ.

## Παραπομπές


Κατηγορία:Νησιά της Τουρκίας
Χίλντεγκαρντ, ηγουμένη του Φράουμυνστερ

Η **Χίλντεγκαρντ**, γαλλ. *Hildegard*, (828 - 23 Δεκεμβρίου 856 ή 859) από τη δυναστεία των Καρολιδών, ήταν κόρη του Λουδοβίκου Β΄ του *Γερμανικού*, βασιλιά της Ανατολικής Φραγκίας, και της συζύγου του Χέμμας των Παλαιών Γουέλφων, κόρης του Γουέλφου κόμη γαιών στη Βαυαρία. Ήταν ηγουμένη του Φράουμυνστερ, ενός αβαείου που ιδρύθηκε από τον πατέρα της.

## Βιογραφία
Ήταν το μεγαλύτερο παιδί του Λουδοβίκου Β΄ του Γερμανικού και της κόμισσας Χέμμας, που γεννήθηκε ένα χρόνο μετά τον γάμο τους.
[αριστερά|μικρογραφία| Εσωτερική άποψη του [Fraumünster|Φράουμυνστερ, που δείχνει μια αναπαράσταση του θρύλου της ίδρυσης του αβαείου.]]
Το 844 έγινε ηγουμένη του Mύνστερσβαρτσαχ στη Βαυαρία, μίας *[[Ιδιόκτητη εκκλησία|μονής που ανήκε]]* (eigenkloster) στην Καρολίγγεια αυλή, που ιδρύθηκε το 780. Στις 21 Ιουνίου 853, ο Λουδοβίκος Β΄ ο Γερμανικός ίδρυσε το αβαείο στο Φράουμυνστερ, τοποθετώντας την κόρη του Χίλντεγκαρντ ως ηγουμένη, ενώ η μικρότερη αδελφή της Μπέρτα τη διαδέχθηκε ως ηγουμένη του Mύνστερσβαρτσαχ.

Σύμφωνα με το μύθο, οι δύο αδελφές ζούσαν μία κλειστή ζωή μαζί στο κάστρο Μπάλντερν. Καθώς ταξίδευαν στη Ζυρίχη για να προσευχηθούν στο παρεκκλήσιο των Αγίων Φέλιξ και Ρέγκουλα, είδαν ένα ελάφι με φωτεινά κέρατα, το οποίο τις οδήγησε μέσα από το δάσος σε μία τοποθεσία δίπλα στον ποταμό Λίματ. Οι αδελφές το εξέλαβαν αυτό ως σημάδι από τον Θεό ότι επρόκειτο να κτιστεί μια εκκλησία σε εκείνη την τοποθεσία, και ο Λουδοβίκος Β΄ ο Γερμανικός υπάκουσε σε αυτή τη θεία πρόσκληση. Αυτό που είναι ιστορικά βέβαιο, είναι ότι πρόσφατα ιδρύθηκε ένα αβαείο στο Φράουμυνστερ και αυτό το αβαείο, με τη σημαντική περιουσία του και το δικαίωμα στην αυτόνομη δικαιοδοσία του, ανατέθηκε στη Χίλντεγκαρντ.

Η Χίλντεγκαρντ απεβίωσε στις 23 Δεκεμβρίου 856 (κάποιες πηγές λένε το 859). Όπως και πριν, η αδελφή της Μπέρτα τη διαδέχθηκε ως ηγουμένη του Φράουμυνστερ.

Η Χίλντεγκαρντ τιμάται από την Καθολική Εκκλησία στις 23 Δεκεμβρίου.    

## Παραπομπές


## Βιβλιογραφικές αναφορές
* Gerhard Hartmann, Karl Schnith (Hrsg.), *Die Kaiser. 1200 Jahre Europäische Geschichte.* Marixverlag, Wiesbaden 2006, , S. 70.
* Peter Vogelsanger, *Zürich und sein Fraumünster. Eine elfhundertjährige Geschichte (853–1956)*. NZZ Libro, Zürich 1994, .

Κατηγορία:Δυναστεία των Καρολιδών
Ίρμγκαρντ, ηγουμένη του Κίεμζε

Η **ευλογημένη Ίρμ[εν]γκαρντ του Κίεμζε**, γερμ.: *selige* *Irmg[en]ard of Chiemsee*, ( &#x2013; 16 Ιουλίου 866), μέλος της δυναστείας των Καρολιδών, ήταν η δεύτερη κόρη του βασιλιά Λουδοβίκου Β΄ του Γερμανικού και της συζύγου του Χέμμας των Παλαιών Γουέλφων, κόρης του Γουέλφου κόμη γαιών στη Βαυαρία. Ήταν η πρώτη ηγουμένη του αβαείου Φράουενβερτ (Frauenwörth) από το 857 μέχρι το τέλος της. 

## Βιογραφία
Γεννημένη στην αυλή του βασιλιά Λουδοβίκου Β΄ στο Ρέγκενσμπουργκ της Βαυαρίας, η νεαρή Ίρμγκαρντ, όπως και οι αδελφές της, προοριζόταν για μοναστική ζωή. Μεγάλωσε στο αβαείο των Βενεδικτίνων του Μπούχαου στη Σουηβία, τα κτήματα του οποίου έλαβε αργότερα από τα χέρια του πατέρα της. Ήταν γνωστή για την ολοκληρωμένη εκπαίδευσή της

Περίπου το 850 ο Λουδοβίκος Β΄ διόρισε την Ίρμγκαρντ ηγουμένη του Φράουενβερτ, το οποίο είχε ιδρυθεί από τον τελευταίο δούκα Tάσιλο Γ΄ των Αγιλολφιδών, δούκα της Βαυαρίας το 782 και είχε την ιδιότητα του αυτοκρατορικού αβαείου από το 788. Κατά τη διάρκεια της ηγεσίας της αποκαταστάθηκαν οι κατεστραμμένες εγκαταστάσεις και ο πρώην σύλλογος του καθεδρικού, για ευγενείς κυρίες, εξελίχθηκε σε μοναστήρι των Βενεδικτίνων.

Δεδομένου ότι ήταν αυτοκρατορικής καταγωγής, η νυν ηγουμένη του Φράουενβερτ είχε το δικαίωμα να φορέσει ένα λεπτό χρυσό στεφάνι, που έμοιαζε με ένα μικρό στέμμα.

## Ευλογημένη
Η Ίρμγκαρντ ήταν ήδη *σεβαστή* στις αρχές του 11ου αι., όταν ο ηγούμενος Γκέρχαρντ έκανε μετακομιδή των λειψάνων της,  και μεταφέρθηκαν στο αβαείο Ζέεον το 1004. Ωστόσο αυτή αγιοποιήθηκε μόνο στις 17 Ιουλίου 1929 από τον πάπα Πίο ΙΔ, με πρωτοβουλία του καρδινάλιου Φάουλχαμπερ. Τα λείψανά της ενώθηκαν εκ νέου κατά τη διάρκεια μίας εορταστικής τελετής το 2003.

Η μνήμη της Ίρμενγκαρντ είναι στις 16 Ιουλίου.  Στο Φράουενσιεμζε, *το Ελάφι της Ίρμενγκαρντ* γιορτάζεται την Κυριακή που βρίσκεται πλησιέστερα στις 16 Ιουλίου. Σε πίνακες ζωγραφικής, η Ίρμγκαρντ απεικονίζεται με το ένδυμα των Βενεδικτίνων, είτε να κρατά τη Βίβλο και το ραβδί της ηγουμένης, είτε με μία καρδιά στο χέρι.

## Σημειώσεις

## Βιβλιογραφικές αναφορές
* 

Κατηγορία:Χριστιανοί άγιοι
Κατηγορία:Δυναστεία των Καρολιδών
Ροτρούδη (κόρη του Λοθάριου Α΄)

Η **Ροτρούδη**, γαλλ. *Rothrud*  (γενν. π. 835 / 840) από τη Δυναστεία των Καρολιδών ήταν κόρη του Λοθάριου Α΄.

## Βιογραφία
Παντρεύτηκε γύρω στο 850/851 τον Λάμπερτ Β΄ κόμη και μαρκήσιο της Νάντης  (απεβ. 1 Μαΐου 852). Από αυτή την ένωση γεννήθηκε ο Βίκμπερτ (Wicbert), ο οποίος δολοφονήθηκε το 883 από τον εξάδελφό του, τον Ούγο δούκα της Αλσατίας , νόθο γιο του Λοθάριου Β΄ της Λοθαριγγίας.

## Παραπομπές


Κατηγορία:Φράγκοι ευγενείς
Κατηγορία:Δυναστεία των Καρολιδών
Εργογραφία Μάνου Χατζιδάκι

Κατάλογος με τα έργα του Έλληνα συνθέτη Μάνου Χατζιδάκι (1925-1994). Τα έργα κατηγοριοποιούνται ως προς το έτος σύνθεσης, τον τίτλο, τον αριθμό έργου (καθορισμένο από τον συνθέτη) και τις πληροφορίες έκδοσής τους, ενώ χωρίζονται σε θεματικές κατηγορίες.

## Κύκλοι Τραγουδιών

## Οργανικά Έργα

## Μεταγραφές

## Τραγούδια σε νέες ενορχηστρώσεις

## Μουσική για το αρχαίο δράμα

## Μουσική για το σύγχρονο θέατρο

## Μουσική για τον κινηματογράφο

## Μπαλέτα

## Όπερα

## Κείμενα

## Παραπομπές


Κατηγορία:Μάνος Χατζιδάκις
Ροκ Σπρινγκς (Ουαϊόμινγκ)

Το **Ροκ Σπρινγκς** (αγγλικά: Rock Springs) είναι πόλη στην κομητεία Σουίτγουοτερ του Ουαϊόμινγκ των ΗΠΑ. Ο πληθυσμός του ήταν 23.036 στην απογραφή του 2010, καθιστώντας το την πέμπτη πιο πυκνοκατοικημένη πόλη στην πολιτεία Ουαϊόμινγκ και την πιο πυκνοκατοικημένη πόλη στην κομητεία Σουίτγουοτερ. Το Ροκ Σπρινγκς είναι η κύρια πόλη της ομώνυμης μικροπολιτικής στατιστικής περιοχής, η οποία έχει πληθυσμό 37.975 κατοίκους. Το Ροκ Σπρινγκς είναι γνωστό ως η Κατοικία 56 Εθνικοτήτων λόγω της εισροής μεταναστών από όλον τον κόσμο που ήρθαν να εργαστούν στα ανθρακωρυχεία τα οποία παρείχαν τα καύσιμα για την τροφοδοσία των ατμομηχανών του Σιδηροδρόμου Union Pacific. Η πλούσια πολιτιστική κληρονομιά της πόλης εορτάζεται κάθε καλοκαίρι στο φεστιβάλ International Day, όπου τα φαγητά, τα κοστούμια και οι παραδόσεις των προγόνων των κατοίκων αναδημιουργούνται και ψυχαγωγούν στο Πάρκο Μπάννινγκ μέσα στο κέντρο της πόλης.

Το Ροκ Σπρινγκς είναι η τοποθεσία του Κοινοτικού Κολεγίου του Δυτικού Ουαϊόμινγκ και του Wyoming's Big Show, μια ετήσια εκδήλωση με λούνα παρκ και συναυλίες που πραγματοποιείται στο Συγκρότημα Εκδηλώσεων της Κομητείας Σουίτγουοτερ.

Το Ροκ Σπρινγκς βρίσκεται σε μια πλούσια σε ενέργεια περιοχή με πολλές πετρελαιοπηγές και πηγές φυσικού αερίου.

## Παραπομπές


Κατηγορία:Πόλεις του Ουαϊόμινγκ
Λεχόσουαφ Μαρσάουεκ

Ο **Λεχόσουαφ Μαρσάουεκ** (πολωνικά: Lechosław Marszałek) (9 Μαρτίου 1922–26 Μαρτίου 1991) ήταν Πολωνός σκηνοθέτης ταινιών κινουμένων σχεδίων και σεναριογράφος. Είναι περισσότερο γνωστός ως ο δημιουργός του *[[Ρεξ]]* (Reksio). Ασχολήθηκε επίσης με τα κινούμενα σχέδια *[[Μπόλεκ και Λόλεκ]]*. Για πολλά χρόνια απασχολήθηκε στο Studio Filmów Rysunkowych. Τον αποκαλούν «έναν από τους μεγαλύτερους πρωτοπόρους της Πολωνίας στα κινούμενα σχέδια».

## Παραπομπές


## Εξωτερικοί σύνδεσμοι
* Σελίδα αφιερώματος στη SFR, μια εταιρεία στην οποία εργάστηκε
* Licencja na Reskia, μια μεγαλύτερη βιογραφία (πολωνικά)
* Τα βραβεία αναφέρονται στην Εγκυκλοπαίδεια του Πολωνικού Θεάτρου

Κατηγορία:Animators
Κατηγορία:Πολωνοί τηλεοπτικοί σκηνοθέτες
Κατηγορία:Αποδέκτες του Αργυρού Σταυρού της Αξίας (Πολωνία)
Κατηγορία:Ιππότες του Τάγματος της Αναγέννησης της Πολωνίας
Daredevil (ταινία)

Το ***Daredevil*** είναι μια αμερικανική ταινία υπερήρωων του 2003 σε σενάριο και σκηνοθεσία του Μαρκ Στίβεν Τζόνσον, βασισμένη στον ομώνυμο χαρακτήρα των Marvel Comics. Στην ταινία πρωταγωνιστεί ο Μπεν Άφλεκ, πλαισιωμένος από τους Τζένιφερ Γκάρνερ, Κόλιν Φάρελ, Ντέιβιντ Κιθ και Μάικλ Κλαρκ Ντάνκαν.

Η ταινία ξεκίνησε να αναπτύσσεται το 1997 από την 20th Century Fox και την Columbia Pictures, προτού η New Regency αποκτήσει τα δικαιώματα το 2000. Ο Τζόνσον γύρισε την ταινία κυρίως στο κέντρο του Λος Άντζελες παρά το σκηνικό της ταινίας στο Hell's Kitchen του Μανχάταν και τα κόμικς. Τα Rhythm and Hues Studios προσλήφθηκαν για να χειριστούν το CGI της ταινίας. Ο Γκρέιμ Ρεβέλ συνέθεσε την μουσική της ταινία, η οποία κυκλοφόρησε σε CD τον Μάρτιο του 2003, ενώ το άλμπουμ soundtrack διαφόρων καλλιτεχνών, *Daredevil: The Album*, κυκλοφόρησε τον Φεβρουάριο.

*Το Daredevil* κυκλοφόρησε στις 14 Φεβρουαρίου 2003. Παρά τις μικτές κριτικές, η ταινία έγινε η δεύτερη μεγαλύτερη κυκλοφορία του Φεβρουαρίου εκείνη την εποχή και συνέχισε με ένα παγκόσμιο συνολικό εισόδημα 179,2 εκατομμυρίων δολαρίων έναντι προϋπολογισμού παραγωγής 78 εκατομμυρίων δολαρίων.

Το 2004, κυκλοφόρησε ένα σκηνοθετικό κομμάτι του *Daredevil* μόνο για ενηλίκους, που πρόσθεσε 30 λεπτά της ταινίας και οι κριτικές ήταν πιο θετικές από ό,τι για τη θεατρική έκδοση. Μια spin-off ταινία βασισμένη στην Ηλέκτρα κυκλοφόρησε το 2005 με κριτική και εμπορική αποτυχία. Το *Daredevil* επανεκκινήθηκε ως τηλεοπτική σειρά του Netflix από το 2015 έως το 2018. Η Γκάρνερ επανέλαβε τον ρόλο της στην ταινία του Κινηματογραφικού Σύμπαντος της Marvel (MCU) *[[Deadpool & Wolverine]]* (2024). 

## Περίληψη
Ως παιδί, ο Ματ Μέρντοκ καταλάθος τυφλώνεται από τοξικά χημικά. Παρόλο που χάνει την όραση του, οι υπόλοιπες αισθήσεις του αυξάνονται, δίνοντας του υπεράνθρωπες ικανότητες. Όταν μεγαλώνει, γίνεται ο μασκοφόρος υπερήρωας Daredevil. 

## Ηθοποιοί και χαρακτήρες
* Μπεν Άφλεκ στον ρόλο του ''Ματ Μέρντοκ/Daredevil''
* Τζένιφερ Γκάρνερ στον ρόλο της ''Ηλέκτρα Νάτσιος''
* Μάικλ Κλαρκ Ντάνκαν στον ρόλο του *Ουίλσον Φισκ/Κίνγκπιν*
* Κόλιν Φάρελ στον ρόλο του *Bullseye*
* Τζον Φαβρό στον ρόλο του *Φράνκλιν "Φόγκι" Νέλσον*
* Τζο Παντολιάνο στον ρόλο του *Μπεν Ούριχ*
* Ντέιβιντ Κιθ στον ρόλο του *Τζακ Μέρντοκ*
* Λίλαντ Όρσερ στον ρόλο του *Γουέσλι Όουεν Γουέλτς*
* Λένι Λόφτιν στον ρόλο του *Ντετέκτιβ Νικ Μανόλις*
* Έρικ Αβάρι στον ρόλο του *Νίκολας Νάτσιος*
* Έλεν Πομπέο στον ρόλο της *Κάρεν Πέιτζ*
* Ντέρικ Ο'Κόνορ στον ρόλο του *Πατέρα Έβερετ*

## Παραπομπές


## Εξωτερικοί σύνδεσμοι
* 
* ''Daredevil'' στο Marvel.com

Κατηγορία:Ταινίες παραγωγής Regency Enterprises
Κατηγορία:Ταινίες γυρισμένες στο Λος Άντζελες
Κατηγορία:Ταινίες τοποθετημένες στη Νέα Υόρκη
Κατηγορία:Αμερικανικές ταινίες δράσης
Κατηγορία:Ταινίες παραγωγής 20th Century Fox
Κατηγορία:Ταινίες του 2003
Κατηγορία:Ταινίες βασισμένες σε κόμικς της Marvel
Κατηγορία:Σελίδες με μη επιθεωρημένες μεταφράσεις
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Άβι Άραντ
Κατηγορία:Αμερικανικές ταινίες της δεκαετίας 2000
Κατηγορία:Daredevil (σειρά ταινιών)
Κατηγορία:Δραματικές ταινίες με υπερήρωες
Γιόχαν Γιάκομπ Μπήντερμαν

thumb|Γιόχαν Γιάκομπ Μπήντερμαν: «Οι καταρράκτες του Πισεβάς», 1815, Μουσείο τέχνης του Βίντερτουρ
Ο **Γιόχαν Γιάκομπ Μπήντερμαν** (γερμ. *Johann Jakob Biedermann*, 7 Αυγούστου 1763 – 10 Απριλίου 1830) ήταν Ελβετός ζωγράφος και χαράκτης.

Ο Μπήντερμαν γεννήθηκε στην πόλη Βίντερτουρ και μαθήτευσε κοντά στους Γιόχαν Ρούντολφ Σέλενμπεργκ και Χάινριχ Ρήτερ στη Βέρνη. Ο Μπήντερμαν διακρίθηκε κυρίως ως τοπιογράφος, αλλά δημιούργησε και προσωπογραφίες. Ταξίδεψε σε αρκετές πόλεις στην Ευρώπη, όπως στη Ζυρίχη, στο Παρίσι, στη Φραγκφούρτη, στη Βασιλεία και στην Κωνσταντία, εμπνεόμενος από τα τοπία των περιοχών τους. Πέθανε στη Ζυρίχη σε ηλικία 66 ετών.

## Παραπομπές


## Πηγές
* Carl Wilhelm Hardmeier: *Das Leben des Kunstmahlers Johann Jakob Biedermann von Winterthur*, Ζυρίχη 1835
* *J.J. Biedermann 1763-1830: Αναμνηστική έκθεση στο Μουσείο της Βίντερτουρ από τις 7 Σεπτεμβρίου – 5 Οκτωβρίου 1930*, έκδοση του Μουσείου, 1930
* Rudolf Hunziker (Hrsg.): *Briefe des Malers Johann Jakob Biedermann an Ulrich Hegner*, εκδ. Buchdr. Winterthur, Winterthur 1936
* Marie Louise Schaller: *Annäherung an die Natur: Schweizer Kleinmeister in Bern 1750 - 1800*, εκδ. Stämpfli, Βέρνη 1990, ISBN 3-7272-9655-0

## Εξωτερικοί σύνδεσμοι
* Το λήμμα για τον ζωγράφο στο *[[Ιστορικό λεξικό της Ελβετίας]]* (στη γερμανική γλώσσα)

Κατηγορία:Ελβετοί ζωγράφοι
Κατηγορία:Ζωγράφοι τοπίων
Τα Κακά Παιδιά (ταινία)

***Τα Κακά Παιδιά*** (πρωτότυπος αγγλικός τίτλος: *The Bad Guys*) είναι αμερικανική κωμωδία κινουμένων σχεδίων του 2022, βασισμένη στην ομώνυμη σειρά παιδικών βιβλίων του Άαρον Μπλέιμπι, παραγωγής DreamWorks Animation Studios και διανομής της Universal Pictures. Η ταινία σκηνοθετήθηκε από τον Πιερ Περιφέλ (στο μεγάλου μήκους σκηνοθετικό του ντεμπούτο) σε σενάριο του Ίταν Κοέν και πρωταγωνιστούν οι φωνές των Σαμ Ρόκγουελ, Μαρκ Μάρον, Awkwafina, Κρεγκ Ρόπμπινσον, Άντονι Ράμος, Ρίτσαρντ Αγιοάντε, Ζαζί Μπιτζ, Άλεξ Μπόρσταϊν και Λίλυ Σινγκ.

Οι εργασίες για την ταινία ξεκίνησαν τον Μάρτιο του 2018, με τον Κοέν να γράφει το σενάριο. Οι χαρακτήρες και τα θέματα άντλησαν έμπνευση από διάφορες αστυνομικές ταινίες και σειρές anime, όπως το *[[Pulp Fiction]]* (1994), η τριλογία ταινιών του *Ocean*, το *Lupine III* και το *Sherlock Hound*, ενώ η έμπνευση για το στυλ κινουμένων σχεδίων της ταινίας προήλθε από το *[[Spider-Man: Μέσα στο Αραχνο-Σύμπαν]]* (2018) της Sony Pictures Animation. Η παραγωγή ξεκίνησε στην πανεπιστημιούπολη της DreamWorks Animation στο Glendale και ορισμένα πρόσθετα στοιχεία παραγωγής δανείστηκαν από την Jellyfish Pictures, με τη φωνητική δράση να γίνεται εξ αποστάσεως λόγω της πανδημίας COVID-19 .

Το *Τα Κακά Παιδιά* κυκλοφόρησε κινηματογραφικά σε πολλές χώρες από τις 16 Μαρτίου 2022 και στις Ηνωμένες Πολιτείες στις 22 Απριλίου, σε μορφές 2D και RealD 3D. Έλαβε γενικά θετικές κριτικές από τους κριτικούς για τα κινούμενα σχέδια, το σενάριο, το χιούμορ και για τις ερμηνείες των ηθοποιών. Έχει εισπράξει 250 εκατομμύρια δολάρια παγκοσμίως, καθιστώντας την την τρίτη ταινία κινουμένων σχεδίων με τις περισσότερες εισπράξεις του 2022 .

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2022
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Ταινίες κινουμένων σχεδίων του 2022
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες κινουμένων σχεδίων της DreamWorks Animation
Κατηγορία:Αμερικανικές αστυνομικές κωμικές ταινίες
Κατηγορία:Ανθρωπόμορφα ζώα
Καλαφάτ

Το **Καλαφάτ** (ρουμανικά: Calafat) είναι πόλη στην κομητεία Ντολζ της νότιας Ρουμανίας, στην περιοχή της Ολτενίας (Μικρά Βλαχία). Βρίσκεται στον ποταμό Δούναβη, απέναντι από τη βουλγαρική πόλη του Βιδινίου, με την οποία συνδέεται με τη γέφυρα Καλαφάτ-Βίντιν, η οποία άνοιξε το 2013. Μετά την καταστροφή των γεφυρών της ύστερης αρχαιότητας, για αιώνες το Καλαφάτ συνδεόταν με τη νότια όχθη του Δούναβη με πλοίο, και αργότερα με πορθμείο.

Η πόλη διοικεί τρία χωριά: Μπασάραμπι, Γκόλεντς και Τσιουπέρτσενι Βέκι.

## Παραπομπές


Κατηγορία:Πόλεις της Ρουμανίας
Φουρφουράλη

Η **φουρφουράλη** είναι οργανική ένωση με τον χημικό τύπο C4H3OCHO. Είναι άχρωμο υγρό, αν και ορισμένα εμπορικά δείγματα της συχνά έχουν καφετί χρώμα. Φέρει μια ομάδα αλδεΰδης που είναι συνδεδεμένη με τη θέση -C2 του φουρανίου. Διαλύεται πολύ εύκολα στους περισσότερους πολικούς οργανικούς διαλύτες, αλλά είναι ελάχιστα διαλυτή στο νερό και στα αλκάνια.

Είναι προϊόν της αφυδάτωσης των σακχάρων, όπως συμβαίνει σε ποικιλία γεωργικών υποπροϊόντων, συμπεριλαμβανομένων του καλαμποκιού, της βρώμης, και του πριονιδιού. Η αγγλική της ονομασία, *furfural*, προέρχεται από τη λατινική λέξη ** που σημαίνει πίτουρο. Η φουρφουράλη προέρχεται μόνο από λιγνοκυτταρινική βιομάζα, δηλαδή η προέλευσή της δεν είναι από την τροφική αλυσίδα ούτε και βασίζεται στις συνήθεις ορυκτές ύλες, βλ. άνθρακα ή πετρέλαιο. Από κοινού με τις χημικές ενώσεις, την αιθανόλη, το οξικό οξύ και τη ζάχαρη, αποτελεί ένα από τα παλαιότερα ανανεώσιμα χημικά. Απαντάται επίσης σε πολλά επεξεργασμένα τρόφιμα και ποτά. 

Η φουρφουράλη απομονώθηκε για πρώτη φορά το 1821  από τον Γερμανό χημικό *Johann Wolfgang Döbereiner*, ο οποίος παρήγαγε ένα μικρό δείγμα ως υποπροϊόν της σύνθεσης μυρμηκικού οξέος. Το 1840, ο Σκωτσέζος χημικός *John Stenhouse* διαπίστωσε ότι η ίδια χημική ουσία μπορούσε να παραχθεί με απόσταξη φυτικών υλικών, όπως καλαμπόκι, βρώμη, πίτουρο και πριονίδι, με υδατικό θειικό οξύ. Το 1848, ο Γάλλος χημικός *Auguste Cahours* προσδιόρισε ότι η φουρφουράλη ήταν μια αλδεΰδη. 

Ανευρίσκεται συνήθως σε πολλά μαγειρεμένα ή θερμαινόμενα τρόφιμα όπως π.χ. καφές (55-255 mg/kg) και ψωμί ολικής αλέσεως (26 mg/kg). Η φουρφουράλη είναι σημαντική πρώτη ύλη από ανανεώσιμες πηγές, που δεν βασίζονται στα πετροχημικά. Μπορεί να μετατραπεί σε ποικιλία διαλυτών, πολυμερών, καυσίμων και άλλων χρήσιμων χημικών μέσω μιας σειράς καταλυτικής αναγωγής.

Σημαντικός διαλύτης που παρασκευάζεται από τη φουρφουράλη είναι το μεθυλοτετραϋδροφουράνιο. Η φουρφουράλη χρησιμοποιείται για την παρασκευή και άλλων παραγώγων φουρανίου, όπως το φουροϊκό οξύ, μέσω οξείδωσης  και το ίδιο το φουράνιο μέσω αποκαρβονυλίωσης σε φάση ατμού που καταλύεται από παλλάδιο.

Αποτελεί πρόσθετα και ένα εξειδικευμένο χημικό διαλύτη. 

Υπάρχει σήμερα μια αγορά για χημικές ουσίες προστιθέμενης αξίας που μπορούν να αποληφθούν από τη φουρφουράλη.

## Παραπομπές


Κατηγορία:Πολικοί διαλύτες
Κατηγορία:Αρωματικές ύλες
Κατηγορία:Αλδεΰδες
ΟΥΕΦΑ Σούπερ Καπ 2023

Το **ΟΥΕΦΑ Σούπερ Καπ 2023** ήταν η 48η έκδοση του ΟΥΕΦΑ Σούπερ Καπ, ενός ετήσιου αγώνα ποδοσφαίρου που διοργανώνεται από την UEFA, στον οποίο αγωνίζονται οι νικήτριες ομάδες των δύο κορυφαίων ευρωπαϊκών διασυλλογικών διοργανώσεων, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Στον αγώνα συμμετείχαν οι νικητές του ΟΥΕΦΑ Τσάμπιονς Λιγκ 2022–23 (Μάντσεστερ Σίτι) και του ΟΥΕΦΑ Γιουρόπα Λιγκ 2022–23 (Σεβίλλη). Διεξήχθη στο Στάδιο Γεώργιος Καραϊσκάκης στον Πειραιά, στις 16 Αυγούστου 2023.

Ο αγώνας ήταν αρχικά προγραμματισμένος να διεξαχθεί στην Καζάν Αρένα στο Καζάν της Ρωσίας. Ωστόσο, λόγω της εισβολής της Ρωσίας στην Ουκρανία το 2022, στις 25 Ιανουαρίου 2023 ο αγώνας αποφασίστηκε να μεταφερθεί στο γήπεδο του Πειραιά.
## Ομάδες

## Επιλογή σταδίου

### Αρχική επιλογή γηπέδου
Η Καζάν Αρένα στο Καζάν της Ρωσίας επιλέχθηκε αρχικά ως το γήπεδο φιλοξενίας από την Εκτελεστική Επιτροπή της UEFA κατά τη συνάντησή της στο Άμστερνταμ της Ολλανδίας στις 2 Μαρτίου 2020. Η Αλβανική Ομοσπονδία Ποδοσφαίρου είχε επίσης υποβάλει υποψηφιότητα για τη διεξαγωγή του αγώνα στα Τίρανα, αλλά απέσυρε την υποψηφιότητα πριν από την ψηφοφορία.

Ο αγώνας θα ήταν ο πρώτος για το ΟΥΕΦΑ Σούπερ Καπ που θα διεξαγόταν στη Ρωσία και ο δεύτερος τελικός διασυλλογικής διοργάνωσης της UEFA που θα διεξαγόταν στην πόλη μετά τον τελικό του Κυπέλλου ΟΥΕΦΑ Γυναικών το 2009. Το στάδιο ήταν προηγουμένως χώρος διεξαγωγής του Κυπέλλου Συνομοσπονδιών του 2017, όπου φιλοξένησε τρεις αγώνες της φάσης των ομίλων και έναν ημιτελικό και του Παγκοσμίου Κυπέλλου του 2018, όπου φιλοξένησε τέσσερις αγώνες της φάσης των ομίλων, έναν για τον γύρο των 16 και ένα προημιτελικό.

### Μεταφορά στον Πειραιά
Μετά την εισβολή της Ρωσίας στην Ουκρανία το 2022, ήταν αβέβαιο αν ο αγώνας θα παιζόταν στο Καζάν. Η Ρωσία ανεστάλη από τις διοργανώσεις της UEFA και της FIFA τον Φεβρουάριο του 2022 και ο τελικός του ΟΥΕΦΑ Τσάμπιονς Λιγκ 2021–22, που ήταν προγραμματισμένος να διεξαχθεί στην Αγία Πετρούπολη, μεταφέρθηκε στο Παρίσι. Οι Τάταροι αξιωματούχοι είχαν ζητήσει από την UEFA να διεξαχθεί ο τελικός στο Καζάν.

Στις 25 Ιανουαρίου 2023, η Εκτελεστική Επιτροπή της UEFA αφαίρεσε από το Καζάν τα δικαιώματα φιλοξενίας και μετέφερε τον αγώνα στο Στάδιο Γεώργιος Καραϊσκάκης στον Πειραιά της Ελλάδας.

## Αγώνας
Ο νικητής του Τσάμπιονς Λιγκ ορίζεται ως «γηπεδούχος».

### Λεπτομέρειες



## Σημειώσεις

## Παραπομπές


## Εξωτερικοί σύνδεσμοι

* 

2023
The Price We Pay (ταινία 2022)

***The Price We Pay*** είναι αμερικανική ταινία τρόμου του 2022 σε σκηνοθεσία Ryuhei Kitamura και με πρωταγωνιστές τους Emile Hirsch και Stephen Dorff . Η ταινία κυκλοφόρησε σε βίντεο κατά παραγγελία στις 10 Ιανουαρίου 2023 και σε επιλεγμένους κινηματογράφους στις 13 Ιανουαρίου 2023. 
## Παραπομπές

## Εξωτερικοί σύνδεσμοι
* 
Κατηγορία:Ταινίες γυρισμένες στο Νέο Μεξικό
Κατηγορία:Αμερικανικές ταινίες τρόμου
Κατηγορία:Σελίδες με μη επιθεωρημένες μεταφράσεις
Θρακικός τύμβος του Αλεξάντροβο

μικρογραφία|400x400εσ| Σκηνή κυνηγιού στην τοιχογραφία του κύριου θαλάμου
Ο **τύμβος του Αλεξάντροβο** είναι θρακικός ταφικός τύμβος και τάφος που ανασκάφηκε κοντά στο Αλεξάντροβο, στην Επαρχία Χάσκοβο της νοτιοανατολικής Βουλγαρίας, ο οποίος χρονολογείται στον περ. 4ος αιώνα π.Χ.

Στις 17 Δεκεμβρίου 2000, ο τύμβος αποκαλύφθηκε κατά λάθος από μια χωματουργική μηχανή. Στη συνέχεια, οι λεηλάτες μπήκαν στον τύμβο, καταστρέφοντας μερικές από τις τοιχογραφίες του. Το 2001 ο Βούλγαρος αρχαιολόγος Γκεόργκι Κίτοφ ηγήθηκε μιας σωστικής ανασκαφής στον τύμβο, ανακαλύπτοντας έναν στρογγυλό θάλαμο περίπου 3 μέτρων σε διάμετρο, προσβάσιμο μέσω ενός μικρού προθάλαμου και μιας σήραγγας, περίπου 6 μέτρα σε μήκος. Τόσο ο προθάλαμος όσο και ο κύριος θάλαμος είναι διακοσμημένοι με καλοδιατηρημένες τοιχογραφίες που αντικατοπτρίζουν τις γνώσεις του καλλιτέχνη για την Ύστερη Κλασική και την Πρώιμη Ελληνιστική τέχνη. Η τοιχογραφία στον κεντρικό θάλαμο απεικονίζει μια σκηνή κυνηγιού όπου ένας κάπρος δέχεται επίθεση από έναν έφιππο κυνηγό και έναν γυμνό άνδρα που κρατά ένα διπλό πέλεκυ (λάβρυς). Ο λάβρυς ερμηνεύεται ότι αντιπροσωπεύει τη βασιλική δύναμη, ο γυμνός άνδρας ως αντιπροσωπεύει τον Ζάλμοξις και ο Θρακικός θεός του ήλιου αντιστοιχεί στον Δία.

Ένα γκράφιτο στον θάλαμο με το θρακικό όνομα *Κοζεμάσης* υποδηλώνει είτε τον ευγενή προστάτη του τάφου είτε τον καλλιτέχνη του.

Ο θρακικός τύμβος του Αλεξάντροβο χρονολογείται στις αρχές του 4ου αιώνα π.Χ. Οι τοιχογραφίες παρουσιάζουν την αλλαγή στην εμφάνιση λόγω της ελληνικής επιρροής. Στις τοιχογραφίες, τα γένια, τα τατουάζ, οι μανδύες, τα υποδήματα, τα καπέλα, οι ψηλοί κότσοι έχουν εξαφανιστεί. Τα ελληνικά υποδήματα αντικαθιστούν τις μπότες τους. Ο τάφος μπορεί να είναι των Τριβαλλών.

Επίσης παρατηρούνται και άλλες αλλαγές, όπως οι Θράκες που φορούν χρυσά ή χάλκινα περιδέραια στο λαιμό τους (συνήθως τρία).

## Εικόνες

Αρχείο:Alexandrovo Burial mound.JPG|Ταφικός τύμβος του Αλεξάντροβο
Αρχείο:Museum Center Thracian Art in the Eastern Rhodopes 2011 PD 07.JPG|Μουσείο Θρακικής Τέχνης στην Ανατολική Ροδόπη, Αλεξάντροβο, Επαρχία Χάσκοβο, Βουλγαρία
Αρχείο:Museum Center Thracian Art in the Eastern Rhodopes 2011 PD 12.JPG|Εσωτερικό του μουσείου
Αρχείο:Aleksandrovo grobniza.jpg|Είσοδος του τάφου
Αρχείο:Aleksandrovska grobniza.JPG|Τοιχογραφία στον τύμβο


## Δείτε επίσης
* Θρακικός τύμβος του Καζανλάκ
* Θρακικός τύμβος του Σβεστάρι
* Θρακικός τύμβος Χελβέτια
* Ρωμαϊκός τύμβος (Σιλίστρα)
* Τύμβος του Σεύθη Β΄

## Παραπομπές


Αλεξαντροβο θρακικος τυμβος
Κατηγορία:Αρχαιολογικοί τόποι στη Βουλγαρία
Ταμάρα Τζι

Η **Ταμάρα Ντάιαν Βίμερ** (αγγλικά: Tamara Diane Wimer) (γενν. 11 Οκτωβρίου 1972), γνωστή επαγγελματικά ως **Ταμάρα Τζι** (Tamara Gee, προηγουμένως **Άισις Τζι** [Isis Gee]), είναι Αμερικανίδα-Πολωνή τραγουδίστρια της ποπ και τραγουδοποιός. Μεγάλωσε τραγουδώντας και ερμηνεύοντας από την ηλικία των 5 ετών και ήταν επαγγελματίας τραγουδίστρια μέχρι τα 12 της χρόνια, κερδίζοντας διάφορους διαγωνισμούς τραγουδιού κατά τη διάρκεια της εφηβείας και της ενηλικίωσης της, καθώς και διαγωνισμούς ομορφιάς. Η Τζι άνοιξε τη συναυλία για τον τραγουδιστή Τόνι Μπένετ και την ορχήστρα του αφού ήταν η συμμετέχουσα τραγουδίστρια σε διάφορα άλμπουμ κατά τη διάρκεια της εφηβείας της. Κυκλοφόρησε το πρώτο της άλμπουμ *Hidden Treasure* με τη Universal Music το 2007, ενώ ζούσε στην Πολωνία. Το single της από το άλμπουμ, «For Life», ψηφίστηκε ομόφωνα το νικητήριο τραγούδι του Piosenka dla Europy, του πολωνικού τελικού για τον Διαγωνισμό Τραγουδιού Eurovision 2008. Η Ταμάρα και το τραγούδι της «For Life» ήταν η πρώτη πολωνική συμμετοχή στην ιστορία που προκρίθηκε από έναν ημιτελικό. Ένα μέρος της παράστασης της Τζι στη Eurovision προβλήθηκε στο *[[The Oprah Winfrey Show]]* στο επεισόδιο «The World's Got Talent» με τον Σάιμον Κάουελ, όπου ο Τζι τραγούδησε με τους πρώην συμμετέχοντες Σελίν Ντιόν και Χούλιο Ιγκλέσιας. Το 2007, η Τζι συνέγραψε και ερμήνευσε το «Fate» στο άλμπουμ *Sehnsucht* του DJ Schiller. Το άλμπουμ έγινε τριπλά πλατινένιο και προτάθηκε για Βραβείο Grammy.  Κυκλοφόρησε το σόλο άλμπουμ *Christmas Angel* το 2009. Στις 27 Νοεμβρίου 2014, η Τζι κυκλοφόρησε ένα νέο πολυαναμενόμενο άλμπουμ, το «Love, Tamara», για το οποίο έγραψε στίχους και ήταν παραγωγός από τον πολυβραβευμένο με Grammy παραγωγό/τραγουδοποιό Ουόλτερ Αφανασίεφ (Σελίν Ντιόν, Γουίτνεϊ Χιούστον, Μαράια Κάρεϊ, κ.α.).

Η Τζι είναι συνιδρυτής, συνιδιοκτήτης, συνδημιουργός, η εκπρόσωπος και ο δημιουργικός διευθυντής του Nebu Milano, μιας ιταλικής μάρκας καλλυντικών που κυκλοφόρησε στο Μιλάνο το 2013.

## Βιογραφία

δεξιά|μικρογραφία|267x267εσ| Πίσω από τη σκηνή στο ''Dancing With The Stars''

## Δισκογραφία

### Άλμπουμ

* 1993: *No Time for Daydreams*
* 2000: *Blazin*'
* 2002: *Phantom Suite/The Music of Daniel Barry/Red Fish Blue Fish*
* 2007: *Hidden Treasure*
* 2009: *Christmas Angel*
* 2014: *Love, Tamara*

## Παραπομπές



Κατηγορία:Αμερικανίδες τραγουδίστριες
Κατηγορία:Αμερικανίδες τραγουδίστριες ποπ
Κατηγορία:Πολωνές τραγουδίστριες
Κατηγορία:Πολωνοί τραγουδιστές ποπ
Κατηγορία:Συμμετέχοντες στο διαγωνισμό τραγουδιού Eurovision με την Πολωνία
Όμπερστντορφ

Το **Όμπερστντορφ** (γερμανικά: Oberstdorf) είναι δήμος και πόλη στη Γερμανία, που βρίσκεται στην περιοχή Άλγκοϊ των Βαυαρικών Άλπεων. Αποτελεί τον νοτιότερο οικισμό της Γερμανίας και μια από τις υψηλότερές της πόλεις.

Στο κέντρο του Όμπερστντορφ βρίσκεται μια εκκλησία της οποίας το ψηλό καμπαναριό με αιχμηρή οροφή χρησιμεύει ως ορόσημο για την πλοήγηση στην πόλη. Οι κορυφές Νέμπελχορν και Φέλλχορν προσφέρουν πανοραμική θέα στις Άλπεις. Η Νέμπελχορν είναι προσβάσιμη με ένα μεγάλο τελεφερίκ.

## Παραπομπές


Κατηγορία:Πόλεις της Βαυαρίας
Κοινότητα Μεταξοχωρίου

Με την ονομασία **κοινότητα Μεταξοχωρίου** αναφέρονται:

* η Κοινότητα Μεταξοχωρίου Λασιθίου, του δήμου Ιεράπετρας
* η Κοινότητα Μεταξοχωρίου Μονοφατσίου, του δήμου Αρχανών - Αστερουσίων 
* η Κοινότητα Μεταξοχωρίου Λάρισας, του δήμου Αγιάς
Κοινότητα Ανωπόλεως

Με την ονομασία **κοινότητα Ανωπόλεως** αναφέρονται:
* η Κοινότητα Ανωπόλεως Σφακίων
* η Κοινότητα Ανωπόλεως Ηρακλείου
Αλία της Ρόδου

Στην Αρχαία ελληνική μυθολογία η **Αλία της Ρόδου** (το όνομα της σημαίνει *"κάτοικος της θάλασσας"*) ήταν μυθική μορφή που σύμφωνα με την Ροδιακή παράδοση έγινε η μετέπειτα θεά Λευκοθέα. Η Αλία ήταν κόρη της Θάλασσας, οι αδελφοί της ήταν οι θαλάσσιοι Τελχίνες, διάσημα όντα που θεωρούνται μύστες της μυθολογίας και εφευρέτες του πολιτισμού. Ο Διόδωρος Σικελιώτης αναφέρει ότι ο θεός Ποσειδώνας τον οποίο ανέθρεψαν οι Τελχίνες όταν ενηλικιώθηκε ερωτεύτηκε την αδελφή του Αλία. Με τον γάμο τους απέκτησαν έξι γιους και μια κόρη την Ρόδη επώνυμου της νήσου Ρόδος, θα παντρευτεί τον θεό Ήλιο και θα αποκτήσει τους επτά Ηλιάδαι, γενάρχες και οικιστές των πόλεων του νησιού. Την εποχή που η θεά Αφροδίτη ταξίδευε από την Κύπρο στα Κύθηρα οι γιοι της χλευαστικά της απαγόρευσαν να σταματήσει στο νησί. Η θεά εξοργίστηκε, τους έσπειρε έρωτα απέναντι στην μητέρα τους και την βίασαν, η Αλία έπεσε από την ντροπή της στην θάλασσα και πνίγηκε και ο Ποσειδώνας από την οργή του έθαψε τους γιους της κάτω από την γη. Η Αλία έγινε η μετέπειτα θεά Λευκοθέα η οποία ταυτίζεται και με την Ινώ την κόρη του θρυλικού ιδρυτή των Θηβών Κάδμου, οι κάτοικοι της Ρόδου την λάτρεψαν σαν θεότητα.

## Παραπομπές



## Πηγές

*Apollodorus. Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, MA, Harvard University Press; London, William Heinemann Ltd. 1921. Includes Frazer's notes.
*Diodorus Siculus, Library of History, Volume III: Books 4.59-8, translated by C. H. Oldfather, Loeb Classical Library No. 340. Cambridge, Massachusetts, Harvard University Press, 1939. 
*Kerényi, Karl (1951). The Gods of the Greeks. London: Thames and Hudson.
*Odes. Pindar. Diane Arnson Svarlien. 1990.
*William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street.

Κατηγορία:Μυθολογία της αρχαίας Ρόδου
Κατηγορία:Γυναίκες στην Ελληνική μυθολογία
Στεγνά Ρόδου

Τα **Στεγνά** είναι οικισμός και παραλία στην Ρόδο και τα Δωδεκάνησα. Βρίσκονται στην ανατολική ακτή του νησιού σε απόσταση περίπου 31 χλμ. Ν.-ΝΔ. από την Ρόδο και μόλις 4 χλμ. Α.-ΝΑ. από τον Αρχάγγελο. Πρόκειται για περιοχή όπου τα παλιότερα χρόνια λειτουργούσαν εργαστήρια αγγειοπλαστικής και καμίνια ενώ πλέον αποτελεί την παραλία του Αρχάγγελου. Είναι αμμώδης και με  βότσαλα ενώ υπάρχουν ένα περίπτερο, θαλάσσια αθλήματα, λίγες ταβέρνες και ενοικιαζόμενα δωμάτια.

Αναφέρονται ως ξεχωριστός οικισμός επίσημα για πρώτη φορά το 2001 να απογράφονται στο τότε Τοπικό Διαμέρισμα Αρχαγγέλου του δήμου Αρχαγγέλου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Αρχάγγελο και τη Μονή Παναγιάς Τσαμπίκας αποτελούν την κοινότητα Αρχαγγέλου που υπάγεται στην δημοτική ενότητα Αρχαγγέλου του δήμο Ρόδου ενώ σύμφωνα με την απογραφή 2011 απογράφησαν 57 κάτοικοι.

## Εξωτερικοί σύνδεσμοι
* Παραλία Στεγνά Ρόδου στο https://www.youtube.com/

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Βρυσιά Ρόδου

Τα **Βρυσιά** είναι οικισμός στην Ρόδο και τα Δωδεκάνησα με υψόμετρο 46 μέτρα. Βρίσκονται στα βόρεια του νησιού σε απόσταση περίπου 9 χλμ. Ν.-ΝΔ. από την πόλη της Ρόδου. Μέσα από το χωριό περνάει η ΕΟ Ρόδου - Λίνδου ενώ βόρειά του είναι το Τσαΐρι και ανατολικά οι Αμμούδες.

Αναφέρονται ως ξεχωριστός οικισμός επίσημα για πρώτη φορά το 1991 να απογράφονται στην κοινότητα Κοσκινού. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους Αμμούδες, τα Κοσκινού και το Τσαΐρι αποτελούν την κοινότητα Κοσκινού που υπάγεται στην δημοτική ενότητα Αρχαγγέλου του δήμου Ρόδου ενώ σύμφωνα με την απογραφή 2011 απογράφησαν 74 κάτοικοι.

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Λευκοθέα (μυθολογία)

Στην Αρχαία ελληνική μυθολογία η **Λευκοθέα** ή **Λευκοθόη** θεωρήθηκε σαν μια από τις μορφές στις οποίες η θάλασσα στην αρχαιότητα μετασχηματιζόταν ως Νύμφη. Η Ινώ ήταν κόρη του ιδρυτή της Θήβας Κάδμου, αδελφή της Σεμέλης και σύζυγος του Αθάμαντα έγινε θεά μετά την τιμωρία της από την Ήρας επειδή ανάθρεψε τον νεογέννητο Διόνυσο. Η Ινώ έπεσε στη θάλασσα και πνίγηκε μαζί με τον γιο της που λατρεύτηκε από τους Έλληνες ως Μελικέρτης, εορταζόταν στα Ίσθμια, η ίδια λατρεύτηκε ως Λευκοθέα. Το ιερό της στη Λακωνία χρησιμοποιήθηκε σαν Μαντείο στο οποίο προσπαθούσαν πολλοί να βρουν εξήγηση στα όνειρα. Σε μια άλλη εξήγηση του μύθου στη νήσο Ρόδος βρίσκουμε μια Νύμφη ή θεά την Αλία της Ρόδου η οποία πνίγηκε στη θάλασσα και λατρεύτηκε σαν Λευκοθέα. Οι γονείς της ήταν οι Τιτάνες Θάλασσα και Πόντος που προσωποποιούσαν το υγρό στοιχείο στην Γη ή ο Ουρανός, τα αδέλφια της ήταν οι περίφημοι Τελχίνες που ανέθρεψαν τον θεό της θάλασσας Ποσειδώνα. Ο Ποσειδώνας ερωτεύτηκε την αδελφή των Τελχίνων Αλία όταν ενηλικιώθηκε, την παντρεύτηκε και απέκτησε μαζί της έξι γιους και μια κόρη την Ρόδη επώνυμη της Ρόδου. Η Ρόδη παντρεύτηκε τον υπέρτατο θεό Ήλιο και απέκτησε επτά γιους τους Ηλιάδαι που θεωρούνται προστάτες και οικιστές του νησιού. Στον δρόμο της από την Κύπρο στα Κύθηρα η θεά Αφροδίτη αποφάσισε να σταματήσει στη Ρόδο αλλά οι γιοι της Αλίας την εμπόδισαν χλευαστικά να πατήσει στο νησί. Η θεά από την οργή της έσπειρε έρωτα στους αδελφούς της Ρόδης απέναντι στη μητέρα τους με αποτέλεσμα να τη βιάσουν. Ο θεός Ποσειδώνας από την οργή του κεραυνοβόλησε τους γιους του με την Αλία ενώ η ίδια η Αλία από την ντροπή της έπεσε στη θάλασσα και αυτοκτόνησε, από τότε λατρεύεται ως Λευκοθέα λόγω του άσπρου χρώματος των κυμάτων. Ο λαός της Ρόδου ισχυρίζεται ότι έλκει την καταγωγή του από τη Νύμφη Ρόδο και τον θεό Ήλιο.

## Παραπομπές



## Πηγές

*Burkert, Walter (1985). Greek Religion.
*Cooper, J.C., ed. (1997). Brewer's Book of Myth and Legend. Oxford: Helicon Publishing Ltd.
*Kerenyi, Karl (1951). The Gods of the Greeks.
*Russo, Sergio (2017). Quando il mare profuma di ambrosia. Leucotea e Palemone nel Mediterraneo.

Κατηγορία:Μυθολογία της αρχαίας Ρόδου
Κατηγορία:Μυθολογία της αρχαίας Βοιωτίας
Κατηγορία:Μυθολογία της αρχαίας Κορίνθου